CELEX: 32021R0485
Language: mt
Date: 2021-03-22 00:00:00
Title: Regolament ta’ Implimentazzjoni tal-Kummissjoni (UE) 2021/485 tat-22 ta’ Marzu 2021 dwar l-awtorizzazzjoni bħala addittivi fl-għalf taż-żejt essenzjali tal-ġinġer miż-Zingiber officinale Roscoe għall-ispeċijiet kollha tal-annimali, l-oleoreżina tal-ġinġer miż-Zingiber officinale Roscoe għat-tiġieġ tas-simna, it-tiġieġ tal-bajd, id-dundjani tas-simna, il-qżieqeż, il-ħnieżer tas-simna, il-ħnieżer nisa, il-baqar tal-ħalib, l-għoġġiela tas-simna (sostituti tal-ħalib), il-bhejjem tal-ifrat tas-simna, in-nagħaġ, il-mogħoż, iż-żwiemel, il-fniek, il-ħut u l-annimali tad-dar u tat-tintura tal-ġinġer miż-Zingiber officinale Roscoe għaż-żwiemel u l-klieb (Test b’rilevanza għaż-ŻEE)

23.3.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 100/3
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2021/485
         tat-22 ta’ Marzu 2021
         dwar l-awtorizzazzjoni bħala addittivi fl-għalf taż-żejt essenzjali tal-ġinġer miż-Zingiber officinale Roscoe għall-ispeċijiet kollha tal-annimali, l-oleoreżina tal-ġinġer miż-Zingiber officinale Roscoe għat-tiġieġ tas-simna, it-tiġieġ tal-bajd, id-dundjani tas-simna, il-qżieqeż, il-ħnieżer tas-simna, il-ħnieżer nisa, il-baqar tal-ħalib, l-għoġġiela tas-simna (sostituti tal-ħalib), il-bhejjem tal-ifrat tas-simna, in-nagħaġ, il-mogħoż, iż-żwiemel, il-fniek, il-ħut u l-annimali tad-dar u tat-tintura tal-ġinġer miż-Zingiber officinale Roscoe għaż-żwiemel u l-klieb
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 fuq l-addittivi għall-użu fl-għalf tal-annimali (1), u b’mod partikolari l-Artikolu 9(2) tiegħu,
         Billi:
         
                     (1)
                  
                  
                     Ir-Regolament (KE) Nru 1831/2003 jipprevedi l-awtorizzazzjoni tal-addittivi għall-użu fin-nutrizzjoni tal-annimali u jipprevedi r-raġunijiet u l-proċeduri għall-għoti ta’ din l-awtorizzazzjoni. L-Artikolu 10(2) ta’ dak ir-Regolament jipprevedi l-evalwazzjoni mill-ġdid tal-addittivi awtorizzati skont id-Direttiva tal-Kunsill 70/524/KEE (2).
                  
               
                     (2)
                  
                  
                     Iż-żejt essenzjali tal-ġinġer, l-oleoreżina tal-ġinġer u t-tintura tal-ġinġer miż-Zingiber officinale Roscoe ġew awtorizzati mingħajr limitu ta’ żmien skont id-Direttiva 70/524/KEE bħala addittivi fl-għalf għall-ispeċijiet kollha tal-annimali. Dawn l-addittivi mbagħad ġew irreġistrati fir-Reġistru tal-addittivi tal-għalf bħala prodotti eżistenti, b’konformità mal-Artikolu 10(1)(b) tar-Regolament (KE) Nru 1831/2003.
                  
               
                     (3)
                  
                  
                     Skont l-Artikolu 10(2) tar-Regolament (KE) Nru 1831/2003 flimkien mal-Artikolu 7 tiegħu, ġiet ippreżentata applikazzjoni għall-evalwazzjoni mill-ġdid taż-żejt essenzjali tal-ġinġer miż-Zingiber officinale Roscoe għall-ispeċijiet kollha tal-annimali, tal-oleoreżina tal-ġinġer miż-Zingiber officinale Roscoe għat-tiġieġ tas-simna, it-tiġieġ tal-bajd, id-dundjani tas-simna, il-qżieqeż, il-ħnieżer tas-simna, il-ħnieżer nisa, il-baqar tal-ħalib, l-għoġġiela tas-simna (sostituti tal-ħalib), il-bhejjem tal-ifrat tas-simna, in-nagħaġ, il-mogħoż, iż-żwiemel, il-fniek, il-ħut u l-annimali tad-dar u tat-tintura tal-ġinġer miż-Zingiber officinale Roscoe għaż-żwiemel u l-klieb.
                  
               
                     (4)
                  
                  
                     L-applikant talab li ż-żejt essenzjali tal-ġinġer, l-oleoreżina tal-ġinġer u t-tintura tal-ġinġer miż-Zingiber officinale Roscoe jiġu awtorizzati wkoll għall-użu fl-ilma tax-xorb. Iżda r-Regolament (KE) Nru 1831/2003 ma jippermettix l-awtorizzazzjoni ta’ “komposti aromatizzanti” għall-użu fl-ilma tax-xorb. Għalhekk, jenħtieġ li l-użu taż-żejt essenzjali tal-ġinġer, l-oleoreżina tal-ġinġer u t-tintura tal-ġinġer miż-Zingiber officinale Roscoe fl-ilma tax-xorb ma jkun permess.
                  
               
                     (5)
                  
                  
                     L-applikant talab biex l-addittiv jiġi kklassifikat fil-kategorija tal-addittivi “addittivi sensorjali” u fil-grupp funzjonali “komposti aromatizzanti”. Mal-applikazzjoni ntbagħtu d-dettalji u d-dokumenti meħtieġa skont l-Artikolu 7(3) tar-Regolament (KE) Nru 1831/2003.
                  
               
                     (6)
                  
                  
                     Fl-opinjoni tagħha tas-7 ta’ Mejju 2020 (3), l-Awtorità Ewropea dwar is-Sigurtà fl-Ikel (“l-Awtorità”) ikkonkludiet li skont il-kundizzjonijiet proposti tal-użu, iż-żejt essenzjali tal-ġinġer, l-oleoreżina tal-ġinġer u t-tintura tal-ġinġer miż-Zingiber officinale Roscoe ma għandhomx effetti negattivi fuq is-saħħa tal-annimali, is-saħħa tal-konsumaturi jew fuq l-ambjent. L-awtorità kkonkludiet ukoll li ż-żejt essenzjali tal-ġinġer, l-oleoreżina tal-ġinġer u t-tintura tal-ġinġer miż-Zingiber officinale Roscoe jenħtieġ li jitqiesu bħala irritanti għall-ġilda u għall-għajnejn u għas-sistema respiratorja u bħala sensitizzaturi tal-ġilda. Għalhekk, il-Kummissjoni tqis li jenħtieġ jittieħdu miżuri protettivi xierqa biex ikunu evitati effetti negattivi fuq is-saħħa tal-bniedem, b’mod partikolari fir-rigward tal-utenti tal-addittiv.
                  
               
                     (7)
                  
                  
                     L-Awtorità kkonkludiet, li ż-żejt essenzjali tal-ġinġer, l-oleoreżina tal-ġinġer u t-tintura tal-ġinġer miż-Zingiber officinale Roscoe huma rikonoxxuti li jagħtu t-togħma lill-ikel u l-funzjoni tagħhom fl-għalf tkun essenzjalment l-istess bħal dik fl-ikel, għalhekk, ma hemmx bżonn dimostrazzjoni ulterjuri tal-effikaċja. L-Awtorità ma tqisx li hemm bżonn ta’ rekwiżiti speċifiċi għas-sorveljanza ta’ wara t-tqegħid fis-suq. Hija vverifikat ukoll ir-rapport dwar il-metodi ta’ analiżi tal-addittivi tal-għalf li ġie ppreżentat mil-Laboratorju ta’ Referenza stabbilit bir-Regolament (KE) Nru 1831/2003.
                  
               
                     (8)
                  
                  
                     Il-valutazzjoni taż-żejt essenzjali tal-ġinġer, l-oleoreżina tal-ġinġer u t-tintura tal-ġinġer miż-Zingiber officinale Roscoe turi li huma ssodisfati l-kundizzjonijiet għall-awtorizzazzjoni kif previsti fl-Artikolu 5 tar-Regolament (KE) Nru 1831/2003. Għaldaqstant, l-użu ta’ dawn is-sustanzi jenħtieġ jiġi awtorizzat [kif speċifikat fl-Anness ta’ dan ir-Regolament].
                  
               
                     (9)
                  
                  
                     Jenħtieġ li jiġu previsti restrizzjonijiet u kundizzjonijiet biex ikun hemm kontroll aħjar. B’mod partikolari, jenħtieġ jiġi indikat kontenut rakkomandat fuq it-tikketta tal-addittivi tal-għalf. Meta jinqabeż dan il-kontenut, fuq it-tikketta tat-taħlitiet lesti minn qabel jenħtieġ tiġi indikata ċerta informazzjoni.
                  
               
                     (10)
                  
                  
                     Il-fatt li ż-żejt essenzjali tal-ġinġer, l-oleoreżina tal-ġinġer u t-tintura tal-ġinġer miż-Zingiber officinale Roscoe mhumiex awtorizzati għall-użu bħala aromatizzanti fl-ilma tax-xorb, ma jipprekludix l-użu tagħhom fl-għalf kompost li jiġi mitmugħ mal-ilma.
                  
               
                     (11)
                  
                  
                     Peress li r-raġunijiet ta’ sikurezza ma jirrikjedux l-applikazzjoni immedjata tal-modifiki fil-kundizzjonijiet tal-awtorizzazzjoni għas-sustanzi kkonċernati, jixraq li jingħata perjodu tranżizzjonali biex il-partijiet interessati jħejju ruħhom biex jissodisfaw ir-rekwiżiti l-ġodda li jirriżultaw mill-awtorizzazzjoni.
                  
               
                     (12)
                  
                  
                     Il-miżuri previsti f’dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            Awtorizzazzjoni
            Is-sustanzi speċifikati fl-Anness, li jaqgħu taħt il-kategorija tal-addittivi “addittivi sensorjali” u l-grupp funzjonali “komposti aromatizzanti”, huma awtorizzati bħala addittivi tal-għalf fin-nutrizzjoni tal-annimali soġġett għall-kundizzjonijiet stabbiliti f’dak l-Anness.
         
         
            Artikolu 2
            Użu fl-ilma tax-xorb
            Is-sustanzi awtorizzati speċifikati fl-Anness ma għandhomx jintużaw fl-ilma tax-xorb.
         
         
            Artikolu 3
            Miżuri tranżizzjonali
            
               1.   Is-sustanzi speċifikati fl-Anness u t-taħlitiet lesti minn qabel li jkun fihom dawn is-sustanzi, li huma prodotti u ttikkettati qabel it-12 ta’ Ottubru 2021 skont ir-regoli applikabbli qabel it-12 ta’ April 2021 jistgħu jibqgħu jiġu kkummerċjalizzati u jintużaw sakemm jispiċċaw il-ħażniet eżistenti.
            
            
               2.   L-għalf kompost u l-materjali tal-għalf li fihom is-sustanzi kif speċifikat fl-Anness, li jiġu prodotti u ttikkettati qabel it-12 ta’ April 2022 f’konformità mar-regoli applikabbli qabel it-12 ta’ April 2021 jistgħu jibqgħu jitqiegħdu fis-suq u jintużaw sakemm jispiċċaw l-istokkijiet eżistenti jekk ikunu maħsuba għall-annimali li jipproduċu l-ikel.
            
            
               3.   L-għalf kompost u l-materjali tal-għalf li fihom is-sustanzi kif speċifikat fl-Anness, li jiġu prodotti u ttikkettati qabel it-12 ta’ April 2023 f’konformità mar-regoli applikabbli qabel it-12 ta’ April 2021 jistgħu jibqgħu jitqiegħdu fis-suq u jintużaw sakemm jispiċċaw l-istokkijiet eżistenti jekk ikunu maħsuba għall-annimali li jipproduċu l-ikel.
            
         
         
            Artikolu 4
            Dħul fis-seħħ
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-22 ta’ Marzu 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 268, 18.10.2003, p. 29.
         
            (2)  Id-Direttiva tal-Kunsill 70/524/KEE ta’ 23 ta’ Novembru 1970 dwar l-addittivi fl-għalf ta’ l-annimali (ĠU L 270, 14.12.1970, p. 1).
         
            (3)  EFSA Journal 2020;18(6):6147.
      
      
         
            ANNESS
            
                        Numru ta’ identifikazzjoni tal-addittiv
                     
                     
                        Isem id-detentur tal-awtorizzazzjoni
                     
                     
                        Addittiv
                     
                     
                        Kompożizzjoni, formula kimika, deskrizzjoni, metodu analitiku.
                     
                     
                        Speċi jew kategorija tal-annimali
                     
                     
                        Età massima
                     
                     
                        Kontenut minimu
                     
                     
                        Kontenut massimu
                     
                     
                        Dispożizzjonijiet oħrajn
                     
                     
                        Tmiem il-perjodu tal-awtorizzazzjoni
                     
                  
                        mg ta’ sustanza attiva /kg ta’ għalf komplet b’kontenut ta’ ndewwa ta’ 12 %
                     
                  
                        
                           Kategorija: Addittivi sensorjali.
                        
                        
                           Grupp funzjonali: Komposti aromatizzanti
                        
                     
                  
                        2b489-eo
                     
                     
                        —
                     
                     
                        Żejt essenzjali tal-ġinġer
                     
                     
                        
                           Kompożizzjoni tal-addittiv
                        
                        Żejt essenzjali derivat mid-distillazzjoni bil-fwar mir-riżomi mnixxfa taż-Zingiber officinale Roscoe.
                        
                           Karatterizzazzjoni tas-sustanza attiva
                        
                        Żejt essenzjali derivat mid-distillazzjoni bil-fwar mir-riżomi mnixxfa taż-Zingiber officinale Roscoe kif definit mill-Kunsill tal-Ewropa  (1).
                        
                                    —
                                 
                                 
                                    α-zingiberene: 29–40 %
                                 
                              
                                    —
                                 
                                 
                                    β-sesquiphellandrene: 8–14 %
                                 
                              
                                    —
                                 
                                 
                                    ar-curcumene: 5–12 %
                                 
                              
                                    —
                                 
                                 
                                    α-farnesene: 4–10 %
                                 
                              
                                    —
                                 
                                 
                                    camphene: 2–10 %
                                 
                              
                                    —
                                 
                                 
                                    β-bisabolene: 2–9 %
                                 
                              Numru CAS: 8007-08-7,
                        Numru EINECS: 283-634-2
                        Numru FEMA: 2522
                        Numru CoE 489
                        Forma likwida
                        
                           Metodu analitiku
                            (2)
                        
                        Għall-kwantifikazzjoni ta’ alpha-zingiberene, beta-sesquiphellandrene u ar-curcumene fl-addittiv tal-għalf:
                        
                                    —
                                 
                                 
                                    Il-kromatografija b’fażi gassuża bl-ispettrometrija tal-massa (GC-MS) (modalità ta’ scan sħiħa) bl-użu tal-metodoloġija tal-Illokjar tal-Ħin ta’ Retenzjoni (RTL) (jew sustanzi standard tal-markaturi fitokimiċi) bi (jew mingħajr) il-kromatografija b’fażi gassuża bid-detezzjoni tal-jonizzazzjoni tal-fjamma (GC-FID) abbażi tal-metodu standard ISO 11024.
                                 
                              
                     
                        L-ispeċijiet kollha tal-annimali
                     
                     
                        —
                     
                     
                        —
                     
                     
                        —
                     
                     
                        
                                    1.
                                 
                                 
                                    L-addittiv għandu jiġi inkorporat fl-għalf fil-forma ta’ taħlita lesta minn qabel.
                                 
                              
                                    2.
                                 
                                 
                                    Fl-istruzzjonijiet għall-użu tal-addittiv u tat-taħlitiet lesti minn qabel, għandhom jiġu indikati l-kundizzjonijiet tal-ħżin u l-istabbiltà għat-trattament bis-sħana.
                                 
                              
                                    3.
                                 
                                 
                                    Fuq it-tikketta tal-addittiv u tat-taħlita lesta minn qabel għandu jiġi indikat dan li ġej:
                                    “Kontenut massimu rakkomandat tas-sustanza attiva għal kull kg ta’ għalf komplut b’kontenut ta’ ndewwa ta’ 12 %:
                                    
                                                —
                                             
                                             
                                                għoġġiela tas-simna (sostitut tal-ħalib):80 mg;
                                             
                                          
                                                —
                                             
                                             
                                                speċijiet jew kategoriji oħrajn ta’ annimali: 20 mg.”
                                             
                                          
                              
                                    4.
                                 
                                 
                                    Il-grupp funzjonali, in-numru ta’ identifikazzjoni, l-isem u l-ammont miżjud tas-sustanza attiva għandhom jiġu indikati fuq it-tikketta tat-taħlita lesta minn qabel meta l-livell ta’ użu fuq it-tikketta tat-taħlita minn qabel ikun iwassal biex jinqabeż il-livell msemmi fil-punt 3.
                                 
                              
                                    5.
                                 
                                 
                                    It-taħlita ta’ żejt essenzjali tal-ġinġer ma’ addittivi awtorizzati oħra miksuba miż-Zingiber officinale Roscoe m’għandhiex tiġi permessa fl-għalf.
                                 
                              
                                    6.
                                 
                                 
                                    Għall-utenti tal-addittiv u tat-taħlitiet lesti minn qabel, l-operaturi tan-negozju tal-għalf għandhom jistabbilixxu proċeduri operattivi u miżuri organizzattivi biex jindirizzaw ir-riskji potenzjali mill-inalazzjoni, mill-kuntatt mal-ġilda jew mill-kuntatt mal-għajnejn. Meta dawk ir-riskji ma jkunux jistgħu jiġu eliminati jew imnaqqsa kemm jista’ jkun bi proċeduri u b’miżuri bħal dawn, għandu jintuża tagħmir protettiv personali, inkluż il-protezzjoni għan-nifs kif ukoll in-nuċċalijiet u l-ingwanti tas-sikurezza, meta jintużaw l-addittiv u t-taħlitiet lesti minn qabel.
                                 
                              
                     
                        it-12 ta’ April 2031
                     
                  
                        2b489-or
                     
                     
                         
                     
                     
                        Oleoreżina tal-ġinġer
                     
                     
                        
                           Kompożizzjoni tal-addittiv
                        
                        Oleoreżina tal-ġinġer miksuba mid-distillazzjoni bil-fwar u l-estrazzjoni tas-solvent mir-riżomi mnixxfa taż-Zingiber officinale Roscoe.
                        
                           Karatterizzazzjoni tas-sustanza attiva
                        
                        Oleoreżina tal-ġinġer miksuba mid-distillazzjoni bil-fwar u l-estrazzjoni tas-solvent mir-riżomi mnixxfa taż-Zingiber officinale Roscoe kif definit mill-Kunsill tal-Ewropa (1).
                        Żejt essenzjali: 25–30 (piż skont il-piż)
                        Ġinġeroli totali: 0,5–8 % (piż skont il-piż)
                        
                                    —
                                 
                                 
                                    6-Ġinġerol
                                 
                              
                                    —
                                 
                                 
                                    8-Ġinġerol
                                 
                              
                                    —
                                 
                                 
                                    10-Ġinġerol
                                 
                              Shogaols totali: 3–6 % (piż skont il-piż)
                        
                                    —
                                 
                                 
                                    6 Shogaol
                                 
                              
                                    —
                                 
                                 
                                    8-Shogaol
                                 
                              Umdità u volatili: 25–30 (piż skont il-piż)
                        Numru CoE: 489
                        Forma likwida
                        
                           Metodu analitiku
                            (2)
                        
                        Għall-kwantifikazzjoni tal-markaturi fitokimiċi: ġinġeroli totali u shogaols totali fl-addittiv tal-għalf (oleoreżina tal-ġinġer):
                        
                                    —
                                 
                                 
                                    Kromatografija likwida bi pressjoni għolja (HPLC) b’detezzjoni spettrofotometrika (UV) — ISO 13685
                                 
                              
                     
                        
                                    —
                                 
                                 
                                    Tiġieġ tas-simna
                                 
                              
                                    —
                                 
                                 
                                    Tiġieġ tal-bajd
                                 
                              
                                    —
                                 
                                 
                                    Dundjani tas-simna.
                                 
                              
                                    —
                                 
                                 
                                    Qżieqeż
                                 
                              
                                    —
                                 
                                 
                                    Ħnieżer tas-simna
                                 
                              
                                    —
                                 
                                 
                                    Ħnieżer nisa
                                 
                              
                                    —
                                 
                                 
                                    Baqar tal-ħalib
                                 
                              
                                    —
                                 
                                 
                                    Għoġġiela tas-simna (sostitut tal-ħalib)
                                 
                              
                                    —
                                 
                                 
                                    Bhejjem tal-ifrat tas-simna
                                 
                              
                                    —
                                 
                                 
                                    Nagħaġ u mogħoż
                                 
                              
                                    —
                                 
                                 
                                    Żwiemel
                                 
                              
                                    —
                                 
                                 
                                    Fniek
                                 
                              
                                    —
                                 
                                 
                                    Ħut
                                 
                              
                                    —
                                 
                                 
                                    Annimali tad-dar
                                 
                              
                     
                        -
                     
                     
                        -
                     
                     
                        -
                     
                     
                        
                                    1.
                                 
                                 
                                    L-addittiv għandu jiġi inkorporat fl-għalf fil-forma ta’ taħlita lesta minn qabel.
                                 
                              
                                    2.
                                 
                                 
                                    Fl-istruzzjonijiet għall-użu tal-addittiv u tat-taħlitiet lesti minn qabel, għandhom jiġu indikati l-kundizzjonijiet tal-ħżin u l-istabbiltà għat-trattament bis-sħana.
                                 
                              
                                    3.
                                 
                                 
                                    Fuq it-tikketta tal-addittiv u tat-taħlita lesta minn qabel għandu jiġi indikat dan li ġej:
                                    “Kontenut massimu rakkomandat tas-sustanza attiva għal kull kg ta’ għalf komplut b’kontenut ta’ ndewwa ta’ 12 % u għas-sostituti tal-ħalib b’kontenut ta’ ndewwa ta’ 5,5 %:
                                    
                                                —
                                             
                                             
                                                tiġieġ tas-simna: 5 mg;
                                             
                                          
                                                —
                                             
                                             
                                                tiġieġ tal-bajd u fniek: 7 mg;
                                             
                                          
                                                —
                                             
                                             
                                                dundjani tas-simna: 6 mg;
                                             
                                          
                                                —
                                             
                                             
                                                qżieqeż: 8 mg;
                                             
                                          
                                                —
                                             
                                             
                                                ħnieżer tas-simna: 10 mg;
                                             
                                          
                                                —
                                             
                                             
                                                ħnieżer nisa: 13 mg;
                                             
                                          
                                                —
                                             
                                             
                                                baqar tal-ħalib: 12 mg;
                                             
                                          
                                                —
                                             
                                             
                                                għoġġiela tas-simna (sostituti tal-ħalib): 21 mg;
                                             
                                          
                                                —
                                             
                                             
                                                bhejjem tal-ifrat tas-simna: 19 mg;
                                             
                                          
                                                —
                                             
                                             
                                                nagħaġ, mogħoż, żwiemel u ħut: 20 mg;
                                             
                                          
                                                —
                                             
                                             
                                                annimali tad-dar: 1 mg.”
                                             
                                          
                              
                                    4.
                                 
                                 
                                    Il-grupp funzjonali, in-numru ta’ identifikazzjoni, l-isem u l-ammont miżjud tas-sustanza attiva għandhom jiġu indikati fuq it-tikketta tat-taħlita lesta minn qabel meta l-livell ta’ użu fuq it-tikketta tat-taħlita minn qabel ikun iwassal biex jinqabeż il-livell msemmi fil-punt 3.
                                 
                              
                                    5.
                                 
                                 
                                    It-taħlita ta’ oleoreżina tal-ġinġer ma’ addittivi awtorizzati oħra miksuba miż-Zingiber officinale Roscoe m’għandhiex tiġi permessa fl-għalf.
                                 
                              
                                    6.
                                 
                                 
                                    Għall-utenti tal-addittiv u tat-taħlitiet lesti minn qabel, l-operaturi tan-negozju tal-għalf għandhom jistabbilixxu proċeduri operattivi u miżuri organizzattivi biex jindirizzaw ir-riskji potenzjali mill-inalazzjoni, mill-kuntatt mal-ġilda jew mill-kuntatt mal-għajnejn. Meta dawk ir-riskji ma jkunux jistgħu jiġu eliminati jew imnaqqsa kemm jista’ jkun bi proċeduri u b’miżuri bħal dawn, għandu jintuża tagħmir protettiv personali, inkluż il-protezzjoni għan-nifs kif ukoll in-nuċċalijiet u l-ingwanti tas-sikurezza, meta jintużaw l-addittiv u t-taħlitiet lesti minn qabel.
                                 
                              
                     
                        it-12 ta’ April 2031
                     
                  
                        2b489-t
                     
                     
                         
                     
                     
                        Tintura tal-ġinġer
                     
                     
                        
                           Kompożizzjoni tal-addittiv
                        
                        Tintura tal-ġinġer miksuba bl-estrazzjoni ta’ riżomi mnixxfa mitħuna taż-Zingiber officinale Roscoe bl-użu ta’ taħlita ta’ etanol/ilma.
                        
                           Karatterizzazzjoni tas-sustanza attiva
                        
                        It-tintura tal-ġinġer tinkiseb bl-estrazzjoni ta’ riżomi mnixxfa mitħuna taż-Zingiber officinale Roscoe bl-użu ta’ taħlita ta’ etanol/ilma kif definit mill-Kunsill tal-Ewropa (1).
                        Solvent (etanol/ilma, 90/10): 97-98 % (piż skont il-piż)
                        Materja niexfa: 2–3 % (piż skont il-piż)
                        Ġinġeroli totali: 0,14–0,11 % (piż skont il-piż)
                        
                                    —
                                 
                                 
                                    6-Ġinġerol
                                 
                              
                                    —
                                 
                                 
                                    8-Ġinġerol
                                 
                              
                                    —
                                 
                                 
                                    10-Ġinġerol
                                 
                              Shogaols totali: 0,043-0,031 % (piż skont il-piż)
                        
                                    —
                                 
                                 
                                    6 Shogaol
                                 
                              
                                    —
                                 
                                 
                                    8-Shogaol
                                 
                              
                           Metodu analitiku
                            (2)
                        
                        Għall-kwantifikazzjoni tal-markaturi fitokimiċi: ġinġeroli totali u shogaols totali fl-addittiv tal-għalf (tintura tal-ġinġer):
                        
                                    —
                                 
                                 
                                    Kromatografija likwida bi pressjoni għolja (HPLC) b’detezzjoni spettrofotometrika (UV) — ISO 13685
                                 
                              
                     
                        
                                    —
                                 
                                 
                                    Żwiemel
                                 
                              
                                    —
                                 
                                 
                                    Klieb
                                 
                              
                     
                        -
                     
                     
                        -
                     
                     
                        -
                     
                     
                        
                                    1.
                                 
                                 
                                    L-addittiv għandu jiġi inkorporat fl-għalf fil-forma ta’ taħlita lesta minn qabel.
                                 
                              
                                    2.
                                 
                                 
                                    Fl-istruzzjonijiet għall-użu tal-addittiv u tat-taħlitiet lesti minn qabel, għandhom jiġu indikati l-kundizzjonijiet tal-ħżin u l-istabbiltà għat-trattament bis-sħana.
                                 
                              
                                    3.
                                 
                                 
                                    Fuq it-tikketta tal-addittiv u tat-taħlita lesta minn qabel għandu jiġi indikat dan li ġej:
                                    “Kontenut massimu rakkomandat tas-sustanza attiva għal kull kg ta’ għalf komplut b’kontenut ta’ ndewwa ta’ 12 %:
                                    
                                                —
                                             
                                             
                                                Żwiemel 1,58 mL
                                             
                                          
                                                —
                                             
                                             
                                                Klieb 1,81 mL”
                                             
                                          
                              
                                    4.
                                 
                                 
                                    Il-grupp funzjonali, in-numru ta’ identifikazzjoni, l-isem u l-ammont miżjud tas-sustanza attiva għandhom jiġu indikati fuq it-tikketta tat-taħlita lesta minn qabel meta l-livell ta’ użu fuq it-tikketta tat-taħlita minn qabel ikun iwassal biex jinqabeż il-livell msemmi fil-punt 3.
                                 
                              
                                    5.
                                 
                                 
                                    It-taħlita ta’ tintura tal-ġinġer ma’ addittivi awtorizzati oħra miksuba miż-Zingiber officinale Roscoe m’għandhiex tiġi permessa fl-għalf.
                                 
                              
                                    6.
                                 
                                 
                                    Għall-utenti tal-addittiv u tat-taħlitiet lesti minn qabel, l-operaturi tan-negozju tal-għalf għandhom jistabbilixxu proċeduri operattivi u miżuri organizzattivi biex jindirizzaw ir-riskji potenzjali mill-inalazzjoni, mill-kuntatt mal-ġilda jew mill-kuntatt mal-għajnejn. Meta dawk ir-riskji ma jkunux jistgħu jiġu eliminati jew imnaqqsa kemm jista’ jkun bi proċeduri u b’miżuri bħal dawn, għandu jintuża tagħmir protettiv personali, inkluż il-protezzjoni għan-nifs kif ukoll in-nuċċalijiet u l-ingwanti tas-sikurezza, meta jintużaw l-addittiv u t-taħlitiet lesti minn qabel.
                                 
                              
                     
                        it-12 ta’ April 2031
                     
                  
               (1)  Natural sources of flavourings - Report No. 2 (2007).
            
               (2)  Id-dettalji tal-metodi analitiċi huma disponibbli fl-indirizz tal-Laboratorju ta’ Referenza li ġej: https://ec.europa.eu/jrc/en/eurl/feed-additives/evaluation-reports